

**РЕПУБЛИКА БЪЛГАРИЯ**

Министерство на земеделието, храните и горите

Областна дирекция „Земеделие“ – гр.Пазарджик

**Изх. №**РД-10-126-1/ 07.12.2021**г.**

 **П О К А Н А**

 На основание чл.56а, ал.4, т.2 от Правилника по прилагане на Закона за собствеността ползването на земеделски земи и във връзка с подадени заявления по реда на чл.27, ал.6 от ЗСПЗЗ, Областна Дирекция ,,Земеделие“ – Пазарджик кани оценители на недвижими имоти, вписани в регистъра на независимите оценители и притежаващи сертификат за оценителска правоспособност за недвижими имоти, да представят на адрес ул.Екзарх Йосиф“ №3, ет.4, ст.№7 или по ел.поща **ODZG\_Pazardzhik@mzh.government.bg**,в срок от 08.12.2021 г. до 15.12.2021 г. включително, оферта за изготвяне на пазарна оценка:

* на имот с идентификатор 14619.400.38 по КККР на с. Гелеменово, общ.Пазарджик, обл. Пазарджик.
* на имот с идентификатор 39428.18.217 по КККР на с. Крали Марко, общ.Пазарджик, обл. Пазарджик.

 **Към офертите да се приложат:**

* **За юридически лица:** актуално състояние, БУЛСТАТ, сертификат за оценителска правоспособност на недвижими имоти, издаден от Камарата на независимите оценители, методи за определяне на стойността на земята;
* **За физически лица:** копие на лична карта, сертификат за оценителска правоспособност на недвижими имоти, издаден от Камарата на независимите оценители, методи за определяне на стойността на земята;
* Ценова оферта за изготвяне на 1 бр.оценка на поземлен имот.

**При подаване на документи по ел. поща, офертата следва да е подписанa с Квалифициран ел. подпис /КЕП**/.

Критерии за избор на изпълнител за извършване на оценките ще бъде оферираната сума за плащане на извършена оценка и срок за изготвянето й. С класираният на първо място кандидат ще бъде сключен договор за изработка на оценките.

Настоящата покана да се публикува на информационното табло на ОД „Земеделие” гр. Пазарджик и на официалната интернет страница на Дирекцията


Светла Петкова (Директор)
07.12.2021г. 16:23ч.
ОДЗ-Пазарджик

Електронният подпис се намира в отделен файл с название signature.txt.p7s